《按视麋枣堰次韵》
宋代·吕陶

郊原气象欲迎春，祠下乔林秀色匀。数里旧防能禦患，二江流水不迷津。

舆言此日蒙深利，惠政当时念远人。公意勤勤议增筑，又逢贤杰继芳尘。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。